sasicodes/solvari-1 huggingface dataset:
அறுக்கப்படவிருக்கும் பிராணிக்கு எதிரில் கத்தியைத் தீட்டுவதும் அதன் முன்னிலையிலேயே மற்றொரு பிராணியை அறுப்பதும் இரவில் அல்லது இருட்டில் அறுப்பதும் பிஸ்மில்லாஹ்வை சலவாத்தை விடுவதும் மழுங்கின கத்தியால் அறுப்பதும் பிராணியின் உயிர் போகும் முன் தலையை திருகுவதும் தோலை உரிப்பதும் உயிருள்ள சிறிய மீனை அறுப்பதும் அவசரத்திற்காக உயிருடனே அதை சமைப்பதும் பொரிப்பதும் மக்ரூஹ் ஆகும்
தேவையில்லாமல் மிருகங்களை அடிப்பதும் அதிக சுமையை ஏற்றுவது வழக்கமாக உள்ள சுமையை எப்பொழுதும் சுமத்திக் கொண்டே இருப்பது எப்பொழுதும் வண்டியில் பூட்டிக் கொண்டே இருப்பது அவற்றின் ரோமங்களை ஒட்ட வெட்டுவது சிரைப்பது வாலை வெட்டுவது அனைத்தும் ஹராமாகும்
ஒருவருடைய நிலத்தில் கூடுகட்டிய பறவையின் முட்டையை எடுப்பதும் அவனுடைய வலையில் சிக்கிய பிராணியை பிடிப்பதும் ஒருவன் தண்ணீரில் வலை விரித்த வலையில் அல்லது வைத்த கூட்டில் சிக்கிய மீனை எடுப்பதும் ஹராமாகும்
விசுவாசிகளே தானாகச் செத்த வஸ்துவைச் சாப்பிடுவதும் ஒலித்தோடும் இரத்தத்தைச் சாப்பிடுவதும் பன்றி இறைச்சியைச் சாப்பிடுவதும் அறுக்கும்போது அல்லாஹ் அல்லாதவற்றின் பெயர் சொல்லப்பட்டதைச் சாப்பிடுவதும் கண்ணியில் மாட்டிச் செத்ததுகம்பு கல் போன்றதைக் கொண்டு அடித்து சாகடிக்கப்பட்டு செத்தது உயரத்தில் இருந்து கீழே விழுந்து செத்தது ஒன்றோடொன்று முட்டிக் கொண்டு கொம்பால் குத்தப்பட்டு செத்தது ஐவாய் மிருகங்கள் கடித்துச் செத்தது ஆகியவற்றை சாப்பிடுவதும் உங்கள் பேரில் விலக்கப்பட்டிருக்கின்றன
இன்னும் நட்டப்பட்ட கற்களுக்காகவிக்கிரகம் போன்றவற்றிற்காக அறுக்கப்பட்டதும் இன்னும் கட்டையுருட்டி நீங்கள் குறி பார்ப்பதும் உங்கள் பேரில் விலக்கப்பட்டிருக்கின்றன
அன்றி அல்லாஹ் உங்களுக்கு கற்பித்திருக்கிறப் பிரகாரம் வேட்டையாடும் நாய் சிறுத்தை போன்ற மிருகங்களுக்கும் ராஜாளி போன்ற பட்சிகளுக்கும் நீங்கள் வேட்டையாடக் கற்பித்து அவை வேட்டையாடி தாம் புசிக்காமல் உங்களுக்காகத் தடுத்துவைத்திருப்பவற்றையும் அவை இறந்து விட்ட போதிலும் நீங்கள் அதைப் புசிக்கலாம்
அல்குர்ஆன்  சாப்பிடுவதற்கு ஆகுமான பிராணிகளில் காட்டிலுள்ள பிராணிகளை வேட்டையாடி இறந்தாலும் வீட்டு மிருகங்களை அறுத்தாலும் சாப்பிடுவது ஹலாலாகும்
காயப்படுத்தும் கூர்மையான அம்பினால் தைக்கப்பட்டு இறந்ததாகவும் பழகிய நாய் வல்வத்தான் ராஜாளி ஆகியவைகளை ஏவி அது பிடித்துச் செத்ததாகவும் அல்லது இறந்து விடப்போகிற துடிப்புடன் அதைக் கண்டபின் செத்ததாகவும் இருக்க வேண்டும்
அந்த நாய் பிடித்ததில் கொஞ்சத்தை தின்றுவிட்டாலும் அல்லது உடையவனைக் கண்டு அந்த நாய் விரண்டு பயப்படவில்லையானாலும் அந்த வேட்டைப் பொருளை அவனுக்குக் கொடுக்கவில்லையானாலும் வேட்டையின் ஷர்த்து தவறி விட்டதால் அது ஹலாலாகாது
ஏனெனில் வேட்டை மிருகம் வேட்டைப் பொருளிலிருந்து சிறிதையும் சாப்பிடாமல் அதை தனது எஜமானுக்காக பிடித்து வைத்துக் கொள்ளும் விதமாக அதைப் பழக்க முடியும்
பெருநாள் தொழுகையின் நேரமாவது சூரியன் நன்கு உதயமானதிலிருந்து காலை  மணியிலிருந்து நடுப்பகல் உச்ச நேரத்திற்கு சற்று முன்  மணி வரையிலாகும்
பிறகு இரண்டு முறை அல்லாஹ அக்பர் என்று கையை உயர்த்தி கீழே தொங்கவிட்டு விட்டு மூன்றாம் முறை அல்லாஹ அக்பர் சொல்லி ரக்அத்தில் கை கட்டி கொள்ள வேண்டும் வழக்கம் போல் இமாம் அல்ஹம்து ஸூராவும் கிராஅத்தும் ஓதுவார்
மூன்று முறை அல்லாஹ அக்பர் சொல்லி கையைத் தொங்கவிட்டு விட்டு நாலாவது முறை அல்லாஹ சொல்லி ருக்கூவுக்கு போய் வழக்கம் போல் தொழுகையை முடிக்க வேண்டும்
உளுஹிய்யாவை அறுக்க வேண்டியிருப்பதால் ஹஜ்ஜுப் பெருநாள் தொழுகையை அதன் ஆரம்ப வக்திலும்இ ஃபித்ரு ஜகாத்தை கொடுத்து முடிப்பதற்காக நோன்புப் பெருநாள் தொழுகையை சற்றுக் காலம் தாழ்த்தியும் தொழுவது சுன்னத் ஆகும்
எனினும் முதல் ரக்அத்தில் வஜ்ஹத்து ஓதிய பின் ஏழுமுறை தக்பீர் கூறுவதும் இரண்டாவது ரக்அத்தில் நிலைக்கு வந்த பின்பு ஐந்து முறை தக்பீர் கூறுவதும் சுன்னத்தாகும்
ஒவ்வொரு தக்பீர் கூறும்போதும் இரு கைகளையும் உயர்த்தி பின்பு அவைகளைக் கட்டிக் கொள்வதும் மற்றும் இந்த தக்பீர்களுக்கிடையில் ஸுப்ஹானல்லாஹி வல்ஹம்துலில்லாஹி வலா இலாஹ இல்லல்லாஹ வல்லாஹ அக்பர் எனச் சொல்வதும் சுன்னத்துக்களாகும்
ஃபாத்திஹா சூராவிற்குப் பின் காஃப் வது சூரா அல்லது ஸப்பிஹிஸ்ம ரப்பிகல் சூராவும் இரண்டாவது ரக்அத்தின் ஆரம்பத்தில் ஹல்அதாக சூராவும் ஓதுவதும் சுன்னத்தாகும்
இரு பெருநாட்களின் முதல் நாள் மாலை சூரியன் மறைந்தது முதல் பெருநாள் தொழுகை தொழத் தொடங்கும் வரை எல்லாத் தொழுகைகளுக்குப் பின்பும் தெருக்களிலும் வீதிகளிலும் வீடுகுளிலும் நின்ற அமர்ந்த படுத்த அமைப்புகளிளெல்லாம் தக்பீர் சொல்லிக் கொண்டே இருப்பது சுன்னத்தாகும்
ஹஜ்ஜுப் பெருநாளில் அரபா தினத்தின் ஸுப்ஹத் தொழுகையிலிருந்து அய்யாமுத் தஷ்ரீக் துல்ஹஜ் பிறை  அஸர் வரை எல்லாத் தொழுகைகளுக்கும் பின்பு மட்டும் தக்பீர் சொல்வது சுன்னத்தாகும்
இதற்கு தக்பீர் முகய்யத் என்று பெயர் மேலும் துல்ஹஜ் பிறை  முதல்  வரை ஆடு மாடு ஒட்டகம் ஆகிய குர்பானிப் பிரயாணிகளைப் பார்க்ககும் போதோ இவைகளின் சப்தங்களைக் கேட்கும்போதோ தக்பீர் சொல்வது சுன்னத்தாகும்
ஜும்ஆ குத்பாவின் ஃபர்ளு ஷர்த்துகளுடன் முதல் குத்பாவை ஒன்பது தக்பீர்களைக் கொண்டும் இரண்டாவது குத்பாவை தொடர்ச்சியான ஏழு தக்பீர்களைக் கொண்டும் தொடங்குவதும் பெருநாள் குத்பாவின் சொற்றொடர்களுக்கு இடையே தக்பீர் கூறுவதும் சுன்னத்தாகும்
அறுக்கப்படும் பிராணிகளின் இரத்தங்கள் பூமியில் விழும் முன்பாகவே அல்லாஹ்விடம் அவை சென்றடைகின்றன என நபி ஸல்லல்லாஹு அலைஹி வஸல்லம் அவர்கள் கூறினார்கள்
என்று ஸஹாபாக்கள் வினவியபோது அதன் ஒவ்வொரு ரோமத்திற்கும் ஒரு நன்மையுண்டு என்று பெருமானார் ஸல்லல்லாஹு அலைஹி வஸல்லம் அவர்கள் பதிலுரைத்தார்கள்
ஆகவே ஹஜ்ஜுப் பெருநாள் மற்றும் துல்ஹஜ்  ஆகிய நாட்களில் தனக்கும் தன்னிடமிருந்து ஜீவனாம்சம் பெறுபவர்களுக்கும் தேவையான செலவு போக பணம் மீதியிருந்தால் மட்டும் குர்பானி கொடுப்பது சுன்னத் முஅக்கதாவாகும்
துல்ஹஜ் மாதம் பத்தாம் நாளாகிய பெருநாள் அன்று காலை சூரியன் ஈட்டியின் அளவு வானத்தில் உயர்ந்ததிலிருந்து துல்ஹஜ் பதிமூன்றாம் நாள் சூரியன் மறைவதற்குள் அல்லாஹ்வுக்காக ஆடு மாடு ஒட்டகங்களை அறுத்துப் பலியிடுவதற்கு குர்பானி என்று பெயர்
ஐந்து வயது நிறைந்த ஒட்டகமும் இரண்டு வயது நிறைந்த மாடு வெள்ளாடும் ஒரு வயது நிறைந்த அல்லது முன்பற்கள் விழுந்த செம்மறி ஆடும் குர்பானி கொடுப்பதற்குத் தகுதியானவை ஆகும்
ஏழு நபர்கள் சேர்ந்து ஒரு ஒட்டகத்தையோ அல்லது மாட்டையோ குர்பானி கொடுப்பதை விட தனிநபருக்காக ஒரு ஒட்டகம் அல்லது மாடு அல்லது ஆடு கொடுப்பது சிறந்தது
எலும்பினுள் உள்ள ஊண் உருகிய மிக மெலிந்த அல்லது வாலோ செவியோ அறுக்கப்பட்ட அல்லது கண்ணே இல்லாத அல்லது பார்வை இழந்த அல்லது நொண்டியான அல்லது வெளிப்படையாக சதைப் பிடிப்பைத் தடுக்கும் நோயுள்ள அல்லது கர்ப்பமான பிராணிகள் குர்பானி கொடுப்பதற்கு தகுதியில்லாதவையாகும்
குர்பானி கொடுக்கும் நேரத்தைத் தவிர மற்ற நேரங்களில் கொடுத்தால் அதாவது நேரம் தவறி கொடுத்தால் அல்லது குர்பானிக்கு தகுதியில்லாத பிராணிகளைக் குர்பானி கொடுத்தால் அது குர்பானி ஆகாது
குர்பானி கொடுப்பதாக நேர்ச்சை செய்திருந்தால் துல்ஹஜ் பிறை வது நாள் சூரியன் மறைந்த பின்பும் அதை களா என்ற அமைப்பில் குர்பானி கொடுப்பது கடமையாகும்
ஏதாவது ஒரு செயல் நிறைவேறினால் குர்பானி கொடுப்பேன் என்று ஒருவர் நேர்ச்சை செய்தால் அந்தச் செயல் நிறைவேறிய பின் குர்பானி கொடுப்பது கடமையாகும்
சுன்னத்தான உளுஹிய்யா கொடுக்க நாடியிருக்கிறேன் என்று சொல்வதற்குப் பதிலாக உளுஹிய்யா கொடுக்க நாடியிருக்கிறேன் என்று கூறினால் அல்லது இந்த வருடம் உளுஹிய்யா கொடுக்கப் போகிறீர்களா
இவ்வாறு சுன்னத்தான உளுஹிய்யா என்று கூறும்போது மட்டும் அதன் இறைச்சியிலிருந்து மூன்றில் ஒரு பகுதியை மட்டும் நாம் எடுத்துக் கொள்வதற்கு அனுமதி உண்டு
சுன்னத்தான உளுஹிய்யா கொடுக்கும்போது அதன் இறைச்சியை சமமான மூன்று பங்குகளாகப் பிரித்து ஒரு பங்கை ஏழைகளுக்கு அறமாகவும் இன்னொரு பங்கை சுற்றத்தார்களுக்கு அன்பளிப்பாகவும் மூன்றாவது பங்கை தங்களது சொந்த பயனுக்காகவும் எடுப்பது சுன்னத்தாகும்
ஆனால் குர்பானி பிராணியின் ஈரலை மட்டும் உண்பதற்காக வைத்துக் கொண்டு இறைச்சி முழுவதையும் ஏழைகளுக்கு தர்மமாகவும் சுற்றத்தார்களுக்கு அன்பளிப்பாகவும் வழங்குவதே சிறப்பானதாகும்
காபிர்களுக்கு குர்பானி கறி கொடுக்க தேவையிருப்பின் ஹனபி மத்ஹப் படி கொடுக்கிறேன் என்று நிய்யத் செய்துதான் காபிர்களுக்கு கொடுக்க வேண்டும்
ஆகவே துல்ஹஜ் பிறை ஒன்றிலிருந்து குர்பானி கொடுக்கும் வரை உடல் ரோமங்களைக் களையாமலிருப்பதும் நகம் வெட்டாமலிருப்பதும் சுன்னத்தாகும்
நபிகள் பெருமானார் ஸல்லல்லாஹு அலைஹி வஸல்லம் அவர்கள் இறுதி ஹஜ்ஜின் போது அறுபத்து மூன்று ஒட்டகங்களைத் தங்கள் புனிதக் கரங்களால் அறுத்திருக்கிறார்கள்
பகல் நேரத்தில் அறுப்பதும் பெருநாள் தொழுது முடித்த பின்பு அறுப்பதும் குர்பானிப் பிராணியை கிப்லாவை முன்னோக்கி வைத்தும் மற்றும் அறுப்பவர் பிராணியை முன்னோக்கி நின்றவாறு அறுப்பதும் குழந்தை பிறந்ததும் அதன் மகிழ்ச்சியை வெளிப்படுத்தவும் நிஃமத்தை எடுத்தும் காட்டும் வகையில் ஆடோ மாடோ ஒட்டகமோ அறுத்துப் பலியிடுவதற்கு அகீகா என்று பெயர்
ஆண் குழந்தை பிறந்ததற்காக குர்பானிக்கு தரமான இரண்டு ஆடுகளையும் பெண் குழந்தை பிறந்ததற்காக ஓர் ஆட்டையும் அறுத்து கொடுக்க வேண்டும் என அண்ணலார் நபி ஸல்லல்லாஹு அலைஹி வஸல்லம் அவர்கள் பணித்ததாக ஆயிஷா ரலியல்லாஹு அன்ஹா அவர்கள் அறிவிக்கிறார்கள்
பிறந்த குழந்தை அதற்குரிய அகீகாவைக் கொண்டு ஈடு வைக்கப்பட்டிருக்கிறது என்றால் அகீகாவை செலுத்தும் வரை மறுமை நாளில் பெற்றோருக்காக பிள்ளைகள் மன்றாட மாட்டார்கள் ஷபாஃஅத் செய்ய மாட்டார்கள் என்பது பொருளாகும் என்று அஹ்மது இப்னு ஹன்பல் ரலியல்லாஹு அன்ஹு அவர்கள் விளக்கம் தருகிறார்கள்
அகீகா இறைச்சியை குர்பானி இறைச்சியைப்போல் மூன்று பங்குகளாக பிரித்து ஏழைகளுக்கு அறமாகவும் சுற்றத்தார்களுக்கு அன்பளிப்பாகவும் தமது சொந்த தேவைக்காகவும் எடுத்துக் கொள்ளலாம்
அகீகாவை நேர்ச்சை செய்தாலோ அல்லது சுன்னத்தான அகீகா என்று கூறாமல் அகீகா கொடுப்பேன் என்று கூறினாலோ இந்த அகீகாவாக ஆக்கினேன் என்று கூறினாலோ அல்லது கேட்பவருக்கு பதிலில் அகீகா கொடுக்கப் போகிறேன் என்று கூறினாலோ ஆக இந்த நான்கு அமைப்புகளிலும் அகீகா கொடுப்பது ஃபர்ளாகும்
எனினும் அகீகா பிராணியை அறுத்த பின்பு அதன் எலும்புகளை முறிக்காமல் முழுமையாகவும் அதன் இறைச்சியை சமைத்தும் கொடுத்து அனுப்புவது சிறப்பானதாகும்
குழந்தை பிறந்து இறந்து விட்டாலும் அகீகா கொடுப்பதும் அதற்குப் பெயர் வைப்பதும் விழுகட்டிகளுக்கும் கூட பெயர் வைப்பதும் சுன்னத்தாகும்
அல்லாஹ்வையும் இறுதி நாளையும் நம்பிக்கை கொண்டவராக யாராவது இருந்தால் அவர் தம் விருந்தாளிகளை சங்கை செய்யவும் என எம் பெருமானார் ஸல்லல்லாஹு அலைஹி வஸல்லம் அவர்கள் குறிப்பிட்டுள்ளார்கள்
புகாரி முஸ்லிம் ஒரு முறை நபி ஸல்லல்லாஹு அலைஹி வஸல்லம் அவர்களிடம் ஒரு விருந்தாளி வர நபி ஸல்லல்லாஹு அலைஹி வஸல்லம் அவர்கள் இவருக்கு யார் விருந்தளிப்பது என்று கேட்டார்கள்
அப்போது அபூதல்ஹா ரலியல்லாஹு அன்ஹு அவர்கள் தான் அளிப்பதாக கூறி அந்த விருந்தாளியை தன் வீட்டிற்கு அழைத்துச் சென்று தன் மனைவியிடம் நபி ஸல்லல்லாஹு அலைஹி வஸல்லம் அவர்களின் விருந்தாளியை கண்ணியப்படுத்து என்று கூறினார்கள்
உடனே மனைவி உம்மு ஸுலைம் ரலியல்லாஹு அன்ஹு அவர்கள் குழந்தைகள் உண்ணும் உணவைத் தவிர வேறு எதுவும் நம்மிடம் இல்லையே என்று சொல்ல அதற்கு கணவர் அபூதல்ஹா ரலியல்லாஹு அன்ஹு அவர்கள் குழந்தைகளை பசியோடு தூங்க வைத்து விட்டு உணவை எங்களுக்கு வைத்து விட்டு விளக்கை ஏற்றுவது போல் அணைத்து விடு
விருந்தாளி நானும் உண்பதாக நினைத்துக் கொண்டு வயிறார உண்ணுவார் நான் உண்ணுவது போல் நடித்துக் கொள்வேன் என்று சொல்ல அதற்கு கட்டுப்பட்டு உம்மு ஸுலைம் ரலியல்லாஹு அன்ஹு அவர்கள் அவ்வாறே செய்தார்கள்
மறுநாள் காலை ஸுப்ஹ தொழுகைக்கு சென்ற அபூதல்ஹா ரலியல்லாஹு அன்ஹு அவர்களிடம் நபி ஸல்லல்லாஹு அலைஹி வஸல்லம் அவர்கள் கூறினார்கள்
எந்த விருந்துக்கு செல்வந்தர்கள் அழைக்கப்பட்டு ஏழை எளியவர்கள் மறுக்கப்படுகிறார்களோ அவர் அல்லாஹ்வுக்கும் அவர் தூதருக்கும் மாறு செய்தவராவார் என்று நபிஸல்லல்லாஹு அலைஹி வஸல்லம் அவர்கள் கூறினார்கள்
நீங்கள் வலீமா விருந்துக்கு அழைக்கப்பட்டால் அவ்வழைப்பை ஏற்றுச் சிறப்பளியுங்கள் என்று நபிஸல்லல்லாஹு அலைஹி வஸல்லம் அவர்கள் கூறினார்கள்
ரசூல்ஸல்லல்லாஹு அலைஹி வஸல்லம் அவர்கள் ஒரு ஆட்டையாவது அறுத்து வலிமா விருந்து வைப்பீராக என்றார்கள் ஹதீஸின் சுருக்கம் அறிவிப்பாளர் அனஸ் இப்னு மாலிக்ரலியல்லாஹு அன்ஹு ஆதாரம்புகாரி முஸ்லிம்
நபிஸல்லல்லாஹு அலைஹி வஸல்லம் அவர்கள் கூறினார்கள் வலிமா விருந்தை முதல்நாள் கொடுப்பது கடமையாகும் இரண்டாவது நாள் கொடுப்பது ஸுன்னத் ஆகும் மூன்றாவது நாள் கொடுப்பது பகட்டாகும்
நபி ஸல்லல்லாஹு அலைஹி வஸல்லம் அவர்கள் ஒரு திருமணத்தின்போது இரு முத்துக்கள் அளவுள்ள கோதுமையையே வலிமாவாக அளித்ததாக ஸபிய்யாரலியல்லாஹு அன்ஹு அவர்கள் அறிவிக்கிறார்கள் முத்து என்பது  கிராம் ஆகும்
நபி ஸல்லல்லாஹு அலைஹி வஸல்லம் அவர்கள் ஸபிய்யாரலியல்லாஹு அன்ஹா அவர்களை திருமணம் செய்த போது நாயகத்தோழர்கள் வலிமா விருந்துக்கு அழைக்கப்பட்டார்கள்
திருமணம் கத்னா செய்தல் பிரசவ வலியிலிருந்து சுகம் பெறுதல் குழந்தை பிறப்பு பிரயாணத்திலிருந்து திரும்பி வருதல் புது வீடு குடிபுகுதல் குர்ஆன் ஹிப்ளு முடித்தல் குர்ஆன் ஓதி முடித்தல் ஆகிய நிகழ்ச்சிகளுக்காக ஒருஆட்டை அறுத்து விருந்து கொடுப்பதும் இதற்கு இயலாதவர் இயன்ற அளவு விருந்து கொடுப்பதும சுன்னத்தாகும்
விருந்தாகிறது நபி இப்றாஹிம் அலைஹிஸ்ஸலாம் அவர்களுடைய வழிமுறையைச் சேர்ந்ததாகவும் ஏற்றமான சுன்னத்தான வணக்கமாகவும் அல்லாஹ் தஆலாவினால் தன் அடியார்களுக்கு சொர்க்கத்தில் விருந்தென்று பெயரிட்டு கொடுக்கப்படுமென்று ஹதீஸ் குத்ஸியில் கூறப்பட்டுள்ளதாக இருப்பதால் சுன்னத்தை நாடிக் கொடுக்க வேண்டுமே தவிர முகஸ்துதிக்காகவோ பெருமையை நாடியோ கொடுப்பது ஹராமாகும்
அவனுடைய பொருளின் மீது அல்லது அவனுக்குள்ள அந்தஸ்தின் மீது ஆசை உள்நோக்கம் வைத்ததற்காகவோ அல்லது அவனை பயந்ததற்காகவோ அழைக்காதிருக்க வேண்டும்
அவ்விடத்தில் பொய்யையும் கெட்ட விசயங்களையும் கூறி மக்களை சிரிக்க வைக்கும் விகடகவி கோமாளி போன்ற நகைச்சுவைக்காரர்களோ வேடமிடுபவர்களோ இல்லாதிருக்க வேண்டும்
குறிப்பிட்ட சிலர் மட்டும் அழைக்கப்படும் போது அழைக்கப்படாதவர் செல்வதும் அழைக்கப்பட்ட பெரிய மனிதர் ஒருவரைத் தொடர்ந்து அழைக்கப்படாத ஒருவர் செல்வதும் ஹராமாகும்
பெண்கள் விருந்துக்கு அழைத்தால் ஹராமான தனித்திருத்தல் உண்டாகாமலும் பித்னாவை பயப்படாமலும் இருக்க வேண்டும்அவ்வாறிருப்பின் அதனை ஏற்றுக் கொள்வது ஹராம்
விருந்தாளி வீட்டினுள் சென்றதும் பெண்களிருக்கும் அறைக்கு நேராக உட்காராமல் இருப்பதும் உணவு கொண்டு வரப்படும் தாலத்தை பார்க்காமலிருப்பதும் சாப்பிட்ட பின் துஆ செய்வதும் ஒழுக்கமாகும்
விருந்தாளியை கண்ணியப்படுத்துவதும் விருந்தாளி வீட்டுக்கு வரும் பொழுது எதிர் கொண்டு அழைத்து வருவதும் அவர் புறப்படும் பொழுது வீட்டின் வாசல் வரை சென்று வழி அனுப்புவதும் சுன்னத்தாகும்
விருந்தாளிக்கு உணவை கொண்டு வைத்தவுடன் பிஸ்மில்லாஹ் என்றோ அல்லது சாப்பிடுங்கள் என்றோ சொல்லி சாப்பிட அனுமதிப்பது விருந்தளிப்பவனுக்கு முஸ்தஹப்பாகும்
வெளியூரிலிருந்து விருந்தாளியாக வந்திருப்பவருக்கு முதலில் கிப்லா திசையை அறிவிப்பதும் கழிவறை உளு செய்யுமிடம் போன்றவற்றை காட்டிக் கொடுப்பதும் தானோ அல்லது தன் மக்களில் ஒருவரோ உடனிருந்து சாப்பிடுவதும் ஒழுக்கமாகும்
விருந்து கொடுப்பவர் எவ்வளவு உயர்வான உணவைக் கொடுத்து சிறப்பித்தாலும் தான் குறை செய்து விட்டதாக வெளிப்படுத்துவதும் விருந்து சாப்பிட்டவர் என்ன குறையிருந்தாலும் அதனை பெரிய மனது வைத்து ஒதுக்கிவிட்டு அந்த விருந்தை பெரியதாகக் கண்டு நன்றி செலுத்துவதும் சுன்னத்தாகும்
ஒவ்வொருவரும் தனக்கும் தன் மனைவிக்குமாக ஒரு விரிப்பையும் விருந்தாளிக்காக ஒரு விரிப்பையும் வைத்துக் கொள்வது முஸ்த்தஹப்பாகும்
ஏனெனில் நமது நாயகம் ஸல்லல்லாஹு அலைஹி வஸல்லம் அவர்களின் சமூகத்தில் பிளவை உண்டு பண்ணி பித்னாவை ஏற்படுத்துவதாலும் அவர்களை கண்ணியம் குறைவு மரியாதைக் குறைவாக பேசுவதாலும் எழுதுவதாலும் மேலும் அவர்களை உங்கள் கிட்ட நெருங்கவிடாதீர்கள் நீங்களும் அவர்களுடன் சேராதீர்கள் என்ற நபிமொழிக்கு இருப்பதினால் அவர்களின் விருந்துக்கு செல்வது கூடாதுஅதே போல் அவர்களை விருந்துக்கும் அழைப்பது கூடாது
ஷரீஅத் சட்டங்கள் இஸ்லாத்தில் விருந்தோம்பல் விருந்தழைப்பு திருமண விருந்து இஸ்லாம் நமது வாழ்க்கை முறை சிறப்பாக அமைய ஒழுக்க முறைகளைக் கற்றுத் தருகிறது
சின்ன சின்ன விஷயங்களுக்குக் கூட நல்லொழுக்கங்களை நமது நாயகம் ஸல்லல்லாஹு அலைஹி வஸல்லம் அவர்கள் நமக்கு கற்றுத் தந்திருக்கிறார்கள்
நம்பிக்கை கொண்டோரே நாம் உங்களுக்கு வழங்கிய தூய்மையானவற்றை உண்ணுங்கள் நீங்கள் அல்லாஹ்வையே வணங்குவோராக இருந்தால் அவனுக்கே நன்றி செலுத்துங்கள் அல் குர்ஆன்  உண்ணுங்கள் பருகுங்கள் வீண் விரையம் செய்யாதீர்கள் வீண் விரையம் செய்வோரை அவன் விரும்ப மாட்டான்
உமர் பின் அபீ ஸலமா ரலியல்லாஹு அன்ஹு அவர்கள் கூறியதாவது நான் நபி ஸல்லல்லாஹு அலைஹி வஸல்லம் அவர்கள் மடியில் வளர்ந்து வந்த சிறுவனாக இருந்தேன்
அப்போது நபி ஸல்லல்லாஹு அலைஹி வஸல்லம் அவர்கள் என்னிடம் சிறுவனே பிஸ்மில்லாஹ் என்று அல்லாஹ்வின் பெயரைச் சொல் உன் வலக் கரத்தால் சாப்பிடு உனது கைக்கு அருகிலிருக்கும் பகுதியிலிருந்து எடுத்துச் சாப்பிடு என்று சொன்னார்கள்
நூல் புகாரி நபி ஸல்லல்லாஹு அலைஹி வஸல்லம் அவர்கள் கூறினார்கள் உங்களில் ஒருவர் சாப்பிடும் போது தனது வலக்கரத்தால் சாப்பிடட்டும்
தனது இடக்கரத்தால் குடிக்கின்றான் நபி ஸல்லல்லாஹு அலைஹி வஸல்லம் அவர்கள் கூறினார்கள் பிஸ்மில்லாஹ் கூறாத உணவை ஷைத்தான் ஆகுமாக்கிக் கொள்கிறான்
நபி ஸல்லல்லாஹு அலைஹி வஸல்லம் அவர்கள் கூறினார்கள் உங்களில் ஒருவர் உணவு சாப்பிட ஆரம்பிக்கும் போது பிஸ்மில்லாஹ் என்று கூறட்டும்
மேலும் இதிலிருந்து சில ஒழுக்கங்களாவன சாப்பிடும் முன் பின் ஒரு கைகளையும் வாயையும் கழுவுதல் சிறிதளவு உப்பைச் சாப்பிடுதல் ஆரம்பத்தில் பிஸ்மில்லாஹிர்ரஹ்மானிர் ரஹீம் என்று இரைந்து சொல்லுதல் ஆரம்பத்தில் பிஸ்மில்லாஹ் சொல்ல மறந்து விட்டால் நினைவு வந்தவுடன் இடையில் பிஸ்மில்லாஹி அவ்வலஹு வஆகிறஹு என்று கூறுவது சுன்னத்து
நபி ஸல்லல்லாஹு அலைஹி வஸல்லம் அவர்கள் ஆணவத்தை வெளிப்படுத்துவது போல் நான் சாய்ந்து கொண்டு சாப்பிட மாட்டேன் என்று கூறினார்கள் சாய்ந்து கொண்டு கையை ஊன்றிக் கொண்டு சாப்பிடுவது மக்ரூஹ்
பழங்களை சாப்பாட்டுக்கு முன் சாப்பிடுவதும் இறைச்சியை அதன் பிறகும் சர்க்கரை தேன் போன்ற இனிப்புப் பொருட்களைக் கடைசியிலும் சாப்பிடுதல் அவசியம்
ஆரம்பத்தில் ஆணம் படாமல் மூன்று பிடி உணவை சாப்பிடுவதும் அதிகமான சூட்டுடன் சாப்பிடாமலிருப்பதும் வாயினால் உணவை ஊதாமலிருப்பதும் விரும்பப்பட்ட செயல்களாகும்
சொர்க்கவாசிகளாகிய இவர்கள் பிரியப்பட்டு தேர்ந்தெடுக்கக் கூடிய கனிவர்க்கங்களையும் விரும்பிய பட்சிகளின் மாமிசத்தையும் அந்த இளைஞர்கள் சுவனபதியில் தாங்கித் திரிவர்  என்று பழங்களை முதலில் குறிப்பிட்டுள்ளதால் பழங்களை சாப்பாட்டிற்கு முன் சாப்பிட வேண்டும்
உணவை அமைதியாக சுவைத்து மென்று விழுங்கிய பின் மறுபிடியை எடுப்பதும் உடனிருந்து சாப்பிடுபவர்களை கூர்ந்து பார்க்காமல் இருப்பதும் விரிப்பில் விழுந்த உணவை அது சுத்தமாக இருப்பின் எடுத்துச் சாப்பிடுவதும் கடைசியில் தட்டை வழித்துச் சாப்பிடுவதும் விரல்களை நன்றாக சூப்புவதும் விருந்தளிப்பவர் விருந்தாளிகளை நன்றாக சாப்பிடச் சொல்வதும் சுன்னத்துகளாகும்
மேலும் உணவின் எந்தப் பகுதியில் வளம் பரக்கத் உள்ளது என்பதை நீங்கள் அறிய மாட்டீர்கள் என்றும் நபி ஸல்லல்லாஹு அலைஹி வஸல்லம் அவர்கள் கூறினார்கள்
நபிகள் நாயகம் ஸல்லல்லாஹு அலைஹி வஸல்லம் அவர்கள் சாப்பிட்டால் விரல்கள் சிவந்து போகும் அளவிற்கு அவற்றை சூப்புவார்கள் என்று கூறப்பட்டுள்ளது
கையை சூப்புவதினால் விரல்களில் உள்ள ஒரு தன்மை நமது உணவை செமிக்கச் செய்ய வைக்கிறது என்று அறிவியல் ரீதியாக நிரூபிக்கப்பட்டுள்ளது
உணவு விரிப்பில் சிந்தியதை அது சுத்தமாயிருந்தால் எடுத்துச் சாப்பிட்டு பல் இடுக்கில் உள்ளதை எடுத்தெறிந்து பல்குத்தும் குச்சி மிஸ்வாக்கு ஆகியவற்றை உபயோகித்தால் கண்வலி காதுவலி வயிற்றுவலி ஆகிய நோய்களை விட்டும் அச்சமற்றிடுவான் என்று நபிகள் நாயகம் ஸல்லல்லாஹு அலைஹி வஸல்லம் அவர்கள் கூறியுள்ளார்கள்
பொருள் எனது எவ்வித சக்தியும் ஆற்றலும் இன்றி எனக்கு இவ்வுணவை வழங்கி உண்ணச் செய்த அல்லாஹ்வுக்கே எல்லாப்புகழும் என யாரேனும் கூறினால் அவரின் முன் பாவங்கள் மன்னிக்கப்படும்
உணவு சாப்பிடுவதன் மூலமாக வணக்கங்கள் செய்வதையும் மனைவி மக்களுக்கு உணவளிக்கச் சக்தி பெறுவதையும் நாட வேண்டுமே தவிர பாவங்கள் செய்யச் சக்தி பெறுவதை நாடுவது ஹராம்
மனிதர்கள் சாப்பிடும்போது காறுவதும் சீறுவதும் அருவருப்பான பேச்சைப் பேசுவதும் தட்டையில் கையை உதறுவதும் ரொட்டி போன்றவற்றில் கையை துடைப்பதும் மக்ரூஹ் ஆகும்
நபி ஸல்லல்லாஹு அலைஹி வஸல்லம் அவர்கள் கூறினார்கள் உங்களில் ஒருவர் எதை அருந்தினாலும் அந்தப் பாத்திரத்திற்குள் அவர் மூச்சு விட வேண்டாம் நபி ஸல்லல்லாஹு அலைஹி வஸல்லம் அவர்கள் பால் குடித்த பின் வாய் கொப்பளித்தார்கள்
முதலில் வாயை வைக்கும்போது பிஸ்மில்லாஹிர் ரஹ்மானிர் ரஹீம் என்று சொல்லி குடித்து வாயை எடுத்தவுடன் அல்ஹம்துலில்லாஹ் என்று சொல்வதும் இரண்டாவது தடவை ரப்பில் ஆலமீன் என்று சொல்வதும் மூன்றாவது தடவை அர்ரஹ்மானிர் ரஹீம் என்று சொல்வதும் சுன்னத்து
மேலும் முதல் மிடறு குடித்து முடித்தவுடன் சூரத்துல் பாத்திஹாவின் ஆரம்பத்திலிருந்து யவ்மித்தீன் வரையிலும் இரண்டாவது மிடறு குடித்தவுடன் இய்யாகாவிலிருந்து நஸ்தயீன் வரையிலும் மூன்றாவது மிடறு குடித்து முடித்தவுடன் இஹ்தினா விலிருந்து கடைசி வரையும் ஓதிக் குடித்தால் பல்வலியையும் மற்றுமுள்ள பல நோய்களையும் அல்லாஹ் நீக்கி விடுவான் என்று கூறப்பட்டுள்ளது
சாப்பிட்ட பாத்திரத்தில் தேவையில்லாமல் குடிப்பதும் உடைந்த பாத்திரத்தில் குடிப்பதும் குடம் பானை போன்ற பாத்திரங்களில் மிருகத்தைப் போன்று வாயை வைத்துக் குடிப்பதும் வாயால் ஊதுவதும் மக்ரூஹ் ஆகும்
நின்று தண்ணீர் குடிப்பதால் குடல் இறக்கம் போன்ற நோய்கள் ஏற்படும் என்று விஞ்ஞான ரீதியாக அறியப்பட்டு அறிவுறுத்தப்பட்டுள்ளது
நபி ஸல்லல்லாஹு அலைஹி வஸல்லம் அவர்களின் இடப்பக்கத்தில் அபூபக்ர் ரலியல்லாஹு அன்ஹுஅவர்களும் வலப் பக்கத்தில் கிராமவாசி ஒருவரும் அமர்ந்திருந்தனர்
நபியவர்கள் தாம் அருந்திய பாலின் மிச்சத்தை அந்தக் கிராமவாசிக்குக் கொடுத்து விட்டு வலப்பக்கத்தில் இருப்பவருக்கும் அடுத்து அவருக்கு வலப்பக்கத்தில் இருப்பவருக்கும் கொடுங்கள் என்று சொன்னார்கள்
நபி ஸல்லல்லாஹு அலைஹி வஸல்லம் அவர்கள் கூறினார்கள் இரவு நேர உணவு வைக்கப்பட்டு தொழுகைக்காக இகாமத்தும் சொல்லப்படுமானால் நீங்கள் உணவை முதலில் அருந்துங்கள் நபி ஸல்லல்லாஹு அலைஹி வஸல்லம் அவர்கள் கூறினார்கள் உணவு வந்து காத்திருக்கும் போதும் சிறுநீர் மற்றும் மலத்தை அடக்கிக் கொண்டும் தொழக்கூடாது நபி ஸல்லல்லாஹு அலைஹி வஸல்லம் அவர்கள் கூறினார்கள் ஒரு கூட்டத்தாருக்கு குடிபானத்தை பங்கிட்டுக் கொடுக்கக் கூடியவர் அவர்களில் இறுதியாக குடிக்கக் கூடியவராவார்
ஏனெனில் அதன் இரு இறக்கைகளில் ஒன்றில் நோயும் மற்றொன்றில் நிவாரணமும் இருக்கின்றது   ஷரீஅத் சட்டங்கள் நபிகளாரின் சாப்பாட்டு முறை
உளுவோ அல்லது முறைப்படி செய்யப்பட்ட தயம்முமோ இல்லாமல் தொழுவதும் தவாஃப் செய்வதும் குர்ஆனைத் தொடுவதும் அதனைச் சுமப்பதும் ஹராமாகும்
குர்ஆன் நஜீஸான இடத்தில் கிடப்பதைக் கண்டாலும் அல்லது காஃபிர் உடைய கையில் இருக்கக் கண்டாலும் அல்லது அது சேதமடைந்து விடும் என்று பயந்த நேரத்திலும் உளு இல்லாமலிருப்பினும் அந்த நிலையிலிருந்து அதனை மீட்டிடுவது வாஜிபாகும்
குர்ஆனின் தாள்களை மூக்குச் சளி எச்சில் போன்ற அருவருப்பான பொருளில் போடுவதும் எச்சிலைக் கையால் தொட்டு குர்ஆனுடைய தாள்களை புரட்டுவதும் ஹராமாகும்
உளுவுடன் கிப்லாவை முன்னோக்கி தலை தாழ்த்தி ஓதுவதும் சாய்ந்து உட்காரமலிருப்பதும் பெருமையுடன் அமராமலிருப்பதும் சம்மணமிட்டு உட்காரமலிருப்பதும் தொழுகையில் இருப்பதுபோல் காலை மடித்து அமர்ந்து ஓதுவதும் அதனுடைய ஒழுக்கங்களில் உள்ளவையாகும்
குர்ஆனுடைய ஆயத்துக்களைத் தொடராக எழுதி அதைச் சுற்றி நாலு பக்கங்களிலும் குர்ஆனின் வரிகளுக்கு இடையிலும் எவ்வளவு விரிவுரை எழுதினாலும் அது குர்ஆன் என்று தான் சொல்லப்படும்
குர்ஆனுடைய ஆயத்துக்களை ஒரு பக்கத்தில் ஒரு அளவு எழுதி அதற்குக் கீழ் அந்த பக்கத்தில் தஃப்ஸீரை எழுதி அந்த பக்கத்தில் குர்ஆனை விட தஃப்ஸீர் அதிகமாக இருந்தால் அதனை ஒளு இல்லாமல் தொடலாம்
உளுவில்லாத ஒருவர் குர்ஆனுடைய தாளை ஒரு குச்சியினால் புரட்டுவதானால் அந்த தாளின் கனம் அவருடைய கையின் மீதல்லாமல் அந்த குச்சியின் மீது இருக்குமளவுக்குக் குச்சி கனமாக இருந்தால் கூடும்
உளுவின்றி குர்ஆனை சுமக்க வேண்டிய நிர்பந்தம் ஏற்பட்டால் இமாம் அபூ ஹனீபா ரலியல்லாஹு அன்ஹு அவர்களின் மத்ஹபைத் தொடர்ந்து ஒரு துணியைக் கையில் வைத்து அதற்கு மேல் குர்ஆன் இருக்கும் விதமாக தூக்கலாம்
கிதாபு ஒன்றில் ஒரு பக்கம் ஸூராக்களும் மறுபக்கத்தில் அதன் உரை வேறு அவ்ராதுகள் எழுதியிருந்தால் ஒவ்வொன்றுக்கும் அதனதனுடைய சட்டம் உண்டு என்பதாகவும் அக்கிதாபை ஒளுவில்லாமல் தொடலாம் என்பதாகவும் இமாம் சும்ஹூதி ரலியல்லாஹு அன்ஹு அவர்கள் தீர்ப்பு வழங்கியுள்ளார்கள்
குர் ஆனை அல்லது அது எழுதப்பட்டிருக்கும் பலகையைப் பார்த்தாலும் அல்லது ஓர் ஆலிமைப் பார்த்தாலும் வயதில் மூத்தவரைக் கண்டாலும் எழுந்து நிற்பது சுன்னத்தாகும்
குல்ஹுவல்லாஹு போன்ற ஸூரத்து அல்லது ஆயத்துகள் எழுதப்பட்டிருக்கும் நாணயத்தை தொடுவதும் ஆயத்துகள் எழுதப்பட்டிருக்கும் துணிகளை அணிவதும் கூடும்
குர்ஆன் ஓதப்பட்டால் அதனைக் காது தாழ்த்திக் கேட்பதும் அல்லாஹ்வை பயப்படுவதும் அழுகை வராவிட்டாலும் அழுகையை வரவழைப்பதும் குர்ஆனுக்கு மணம் பூசுவதும் அதனை முத்தமிடுவதும் உயரமான இடத்தில் வைப்பதும் சுன்னத்து
இருவர் பாகப்பிரிவினையில் தர்க்கித்துக் கொள்ள அவர்களுக்கிடையில் தர்க்கங்களைத் தீர்த்து தீர்ப்பு வழங்கும் நபரை அவர்கள் பெற மாட்டார்கள் என்று நபிகள் நாயகம் ஸல்லல்லாஹு அலைஹி வஸல்லம் அவர்கள் கூறினார்கள்நூல் ஹாகிம் மரணித்தவரின் சொத்திலிருந்து அவர் செலுத்த வேண்டிருந்த ஸகாத்தையும் அவர் மீது கடமையாகியிருந்த ஹஜ்ஜையும் கஃப்பாரா குற்றப் பரிகாரங்களையும் முதலாவதாக நிறைவேற்ற வேண்டும்
பின்பு அவரது அசையும அசையா சொத்துக்கள் ஈடு அடைமானம் அல்லது ஒத்தி வைக்கப்பட்டிருந்தால் அவற்றுக்குரிய பணத்தைச் செலுத்தி அவற்றை மீட்க வேண்டும்
இவற்றைக் கொடுத்தபின்பு மீதம் இருக்கும் சொத்தின் மூன்றில் ஒரு பகுதி அளவு கொண்டு மட்டும் மரணித்தவர் செய்திருக்கும் வஸியத்துக்களை உயிலை நிறைவேற்ற வேண்டும்
வரிசைக்கிரமமாக இவற்றை செய்து முடித்தபின் மிஞ்சி இருக்கும் உடைமைகளை வாரிசுதாரர்கள் அவரவர்களின் விகிதாச்சார அடிப்படையில் பங்கீடு செய்து கொள்ள வேண்டும்
பங்குதாரர்கள் எச்சதாரர்கள் ஆகிய இரு பிரிவினர்களும் இல்லாதபோது இவர்கள் தங்களுக்குரிய அளவு கொண்டு சொத்துக்களை பகிர்ந்து கொள்வர்
மற்றும் தகப்பனாருடைய தாய் பாட்டனாருடைய தாய் இவ்வாறான ஆண்வழி முந்தையரின் தாய்மார்கள் மற்றும் தகப்பனாருடைய தாயின் தாய் அவரது தாய் இவ்வாறான ஆண்வழித் தொடர்புடைய பெண் முந்தையர்
மரணித்தவருக்கு மகன் அல்லது மகனுடைய மகன் ஆகிய ஆண்வழிச் சந்ததிகள் இருந்தால் மரணித்தவரின் தந்தைக்கு சொத்தில் ஆறில் ஒரு பாகம் மட்டும் கிடைக்கும்
மகனோ அல்லது மகனின் மகளோ ஆகிய பெண் சந்ததிகள் மட்டும் இருந்தால் தந்தைக்கு ஆறில் ஒரு பாகமும் மற்றுமுள்ள வாரிசுகளுக்கு கொடுத்தது போக எஞ்சும் எச்சமும் கிடைக்கும்
மரணித்தவருக்கு முதலாம் மற்றும் இரண்டாம் எண்ணில் குறிப்பிடப்பட்டுள்ள ஆண் அல்லது பெண் சந்ததிகள் இல்லாதபோது தந்தை அஸபா எச்சதாரர் ஆகிறார்
எனினும் தந்தை உயிருடன் இருக்கும்போது அவரது தந்தையான பாட்டனாருக்கோ பாட்டனார் உயிருடன் இருக்கும்போது அவரது தந்தையான கொள்ளுப் பாட்டனாருக்கோ பங்கு கிடைக்காது
எனினும் பாட்டனார் எச்சதாரராக வரும்போது உடன் பிறந்த மற்றும் தந்தை வழிச் சகோதர சகோதரிகளுக்கு முகாஸமா எனும் விகிதாசாரப் பங்கு உரிமை கிடைக்கும்
மரணித்த மனைவிக்கு இந்தக் கணவன் மூலம் அல்லது முந்தைய கணவன் மூலம் குழந்தை இருந்தால் அல்லது ஆண் சந்ததியினரின் குழந்தை இருந்தால் கணவனுக்கு நான்கில் ஒன்றும்
மரணித்த கணவருக்கு இதே மனைவியின் மூலம் அல்லது வேறு தாரத்தின் மூலம் குழந்தை இருந்தால் அல்லது ஆண் சந்ததியினரின் குழந்தை இருந்தால் மனைவிக்கு எட்டில் ஒரு பாகமும்
ஒருவருக்கு ஒன்றைவிட அதிகமான மனைவிகள் இருக்கும் போது இந்த நான்கில் ஒன்றை அல்லது எட்டில் ஒன்றை சமமாகப் பங்கிட்டுக் கொள்வர்
மரணித்தவருக்கு குழந்தை அல்லது ஆண்வழிச் சந்ததியினரின் குழந்தை இருந்தால் அல்லது மரணித்தவாலின் மூலவழிச் சகோதர சகோதரிகளில் இருவர் இருந்தால் தாயாருக்கு ஆறில் ஒன்றும்
மரணித்தவரின் தாய் தந்தை கணவன் அல்லது மனைவி ஆகியோர் மட்டுமே வாரிசுகளாக வரும்போது கணவன் அல்லது மனைவிக்குரிய பங்கினைக் கொடுத்தது போக மீதியுள்ளதிலிருந்து மூன்றில் இரு பங்குகளை தந்தைக்கும் ஒரு பங்கினைத் தாயாருக்கும் வழங்க வேண்டும்
தாய்வழி மற்றும் தந்தை வழி பாட்டியார் ஆகிய இரு பிரிவினரும் இருந்தால் இருவருமே தமக்குரிய ஆறில் ஒன்று பங்கினை சமமாக பங்கிட்டுக் கொள்வர்